Joachim Høegh-Krohn

Nils Erik Joachim Høegh-Krohn (født 1966) er en norsk siviløkonom, forsker og bedriftsleder.

 Utdannelse og karriere 
Høegh-Krohn er utdannet siviløkonom fra BI. Han avla i 1994 dr.oecon.-graden ved Norges Handelshøyskole (NHH) med en doktorgradsavhandling med tittelen Producer assessment of demand and equilibrium in differentiated markets. 

Han arbeidet noen år ved NTNU og NHH. Han har publisert flere vitenskapelige artikler, blant annet i The International Journal of Accounting. Høegh-Krohn har hatt direktørstillinger i Vital Forsikring, DnB Kapitalforvaltning og Argentum Fondsinvesteringer fra 2006 til 2022.

 Argentum-saken 
I forbindelse med mediedekningen av en kontrovers knyttet til virksomheten i Argentum, ble Høegh-Krohn karakterisert som statens best betalte person gjennom tidene.

Høegh-Krohn sa i juni 2022 opp sin stilling i Argentum Fondsinvesteringer etter en konflikt med regjeringen, som hadde bakgrunn i fokuset på lederlønninger. Bakgrunnen var en insentivordning som ga ham betydelige utbytter, og som ble kritisert som i strid med statens retningslinjer for ledergodtgjørelse.

 Etter Argentum 
Han etablerte i januar 2023 foretaket Turnstone Private Equity sammen med fem tidligere medarbeidere fra Argentum; det nye foretaket ble en konkurrent til Argentum.    

 Referanser 

Kategori:Norske siviløkonomer fra NHH
Kategori:Personer fra Ålesund kommune
Kategori:Forretningsfolk
Kategori:Private equity
Kategori:Norges Handelshøyskole
Kategori:Doktorgrader og grader på tilsvarende nivå
Kategori:Bedriftsledere
Kategori:Akademikerne